Denne menneskestrømmen kombinert med krigserstatningene som Sovjetunionen trakk ut og manglende økonomisk bistand utenfra førte til store økonomiske problemer for DDR. De østtyske myndighetene vedtok å stenge «smutthullet» til Vest. Natt til søndag 13. august ga Walter Ulbricht ordre om å stenge grensen i Berlin. Det begynte med en barriere av piggtråd, små gjerder og militære vaktposter. I løpet av kort tid ble Berlinmuren reist.